O‘zbekistonda koronavirusga chalinish holati yana kamaydi — so‘nggi sutkada 1015 kishida kasallik tasdiqlandi

O‘zbekistonda 31-yanvar kuni 1015 kishida koronavirus qayd etilib, mamlakatda pandemiya boshidan beri koronavirusga chalingani rasman tasdiqlanganlar soni 224 023 nafarga yetdi, deb xabar beradi Sog‘liqni saqlash vazirligi matbuot xizmati.
Yangi kasallanish holatlarining
koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan.
So‘nggi sutkada 179 kishi: Buxoro viloyatida 34 nafar, Navoiy viloyatida 20 nafar, Samarqand viloyatida 13 nafar, Surxondaryo viloyatida 9 nafar, Xorazm viloyatida 31 nafar, Toshkent viloyatida 24 nafar, Toshkent shahrida 48 nafar bemor tuzalib, kasallikdan sog‘ayganlar jami 210 346 nafarga yetdi va sog‘ayish ko‘rsatkichi 94 foizni tashkil etmoqda.
Statistik ma’lumotlarga ko‘ra, so‘nggi kunlarda mamlakatda kunlik tuzalish holatlari keskin pasaygan. Xususan, 30-yanvar kuni 145 kishi, 29-yanvar kuni 242 kishi, 28-yanvar kuni esa 363 kishi koronavirusdan tuzalgan. Undan oldingi kunlari kunlik sog‘ayish ko‘rsatkichi ming kishidan oshayotgandi — 27-yanvar kuni 1399 kishi, 26-yanvar kuni 1291 kishi, 25-yanvar kuni 1232 kishi.
Shuningdek, 4 nafar koronavirusga chalingan bemor vafot etib, kasallikdan vafot etganlar soni 1568 nafarni tashkil qilmoqda. Bundan tashqari, o‘tgan bir sutka ichida yana 196 nafar kishida pnevmoniya aniqlangan.